CELEX: 52011PC0369
Language: lt
Date: 2011-06-17
Title: Pasiūlymas TARYBOS SPRENDIMAS dėl Europos Sąjungos ir Liberijos Respublikos savanoriškos partnerystės susitarimo dėl miškų teisės aktų vykdymo, miškų valdymo ir prekybos į Europos Sąjungą importuojama mediena pasirašymo Sąjungos vardu

|

52011PC0369

Pasiūlymas TARYBOS SPRENDIMAS dėl Europos Sąjungos ir Liberijos Respublikos savanoriškos partnerystės susitarimo dėl miškų teisės aktų vykdymo, miškų valdymo ir prekybos į Europos Sąjungą importuojama mediena pasirašymo Sąjungos vardu  /* KOM/2011/0369 galutinis - NLE 2011/0161 */  

	AIŠKINAMASIS MEMORANDUMASMiškų teisės aktų vykdymo, miškų valdymo ir prekybos mediena (FLEGT) veiksmų plane[1], kurį 2003 m. patvirtino Taryba[2], siūloma įvairių priemonių: parama medieną gaminančioms šalims, daugiašalis bendradarbiavimas kovojant su prekyba neteisėtai nukirsta mediena, parama privačiojo sektoriaus iniciatyvoms, taip pat priemonės, skirtos atgrasyti nuo investicijų į veiklą, kuria skatinamas neteisėtas miškų kirtimas. Kertinis veiksmų plano akmuo – Sąjungos ir medieną gaminančių šalių FLEGT srities partnerystės siekiant sustabdyti neteisėtą kirtimą užmezgimas. 2005 m. Taryba priėmė Reglamentą (EB) Nr. 2173/2005[3], kuriuo sukurta medienos importo į Sąjungą licencijavimo schema ir teisėtumo tikrinimo mechanizmas.2005 m. gruodžio mėn. Taryba įgaliojo Komisiją derėtis dėl FLEGT partnerystės susitarimų su medieną gaminančiomis šalimis, siekiant įgyvendinti veiksmų planą ir ypač skatinti medienos, kurios teisėtumas patvirtintas, importą iš šalių partnerių[4] į Europos Sąjungą bei prekybą ja. Susitarimas su Liberija yra šeštasis toks derybomis pasiektas susitarimas po susitarimų su Gana, Kongu, Kamerūnu, Centrinės Afrikos Respublika ir Indonezija.Komisija pradėjo derybas su Liberija 2009 m. kovo mėn. Derybos vyko daugiau nei dvejus metus, įvyko šeši tiesioginių derybų raundai ir 14 techninių diskusijų vaizdo konferencijos metu, taip pat surengti techniniai darbo grupių posėdžiai. Derybų metu Komisijai padėjo valstybės narės, ypač JK, kuri šiam atvejui numatė išteklius procesui palengvinti. Komisija nuolat informuodavo Tarybą apie derybų pažangą teikdama reguliarias ataskaitas Miškų darbo grupei, taip pat ES misijos Liberijoje vadovams ir atstovams. Po kiekvieno derybų raundo šalys surengdavo viešus posėdžius, kuriuose suinteresuotosioms šalims pranešdavo apie diskusijų eigą. Liberija taip pat aktyviai dalyvavo derybose, į Susitarimo rengimo procesą įtraukdama pilietinės visuomenės, bendruomenės atstovus, privatųjį sektorių ir Liberijos įstatymų leidybos atstovą.Susitarime nagrinėjami visi Tarybos derybų nurodymuose numatyti klausimai. Konkrečiai Susitarimu sukuriamas FLEGT licencijavimo schemos pagrindas, institucijos ir sistemos. Pristatoma tiekimo grandinės kontrolė, teisinės atitikties stebėsenos sistema ir sistemos nepriklausomo audito reikalavimai. Šie komponentai pateikiami Susitarimo prieduose, kuriuose išsamiai aprašomos struktūros, kuriomis užtikrinamas išduodamų FLEGT licencijų teisėtumas.Savanoriškos partnerystės susitarime (toliau – SPS) numatomas miškų teisės aktų vykdymas ir miškų valdymas, taikant licencijavimo sistemą, užtikrinama teisėta Liberijos medienos gamyba. Susitarimu demonstruojamas Liberijos įsipareigojimas pagerinti atskaitomybę ir didinti skaidrumą. Dėl ankstesnių pažeidimų Liberijos medienos reputacija tarptautinėje rinkoje yra prasta. FLEGT licencija užtikrins, kad į tarptautinę rinką tiekiami Liberijos medienos produktai gaunami iš patikrintų ir teisėtų šaltinių.SPS remiamos vykstančios reguliavimo reformos, kuriomis stiprinama teisinė sistema, siekiant skatinti tvarų miškų valdymą ir įtraukti vietos bendruomenes į sprendimų priėmimo procesą. Susitarime aiškiai nurodomos sritys, kurias reikia reformuoti, ir numatomas laikotarpis, per kurį tai turėtų būti atlikta.Liberija sukūrė išsamią teisinės atitikties stebėsenos sistemą, taikomą visų tipų ūkiams, medžiams iš bendruomenės miškų, didelėms pagal koncesijos sutartis naudojamoms teritorijoms ar privatiems medžiams ūkiuose, kuri apima visus medienos gamybos aspektus: miško kirtimo teisių suteikimą, miškų valdymo ir aplinkosaugos standartų taikymą, dalijimąsi pelnu, darbuotojų teises ir mokesčius. Teisinė atitiktis bus stebima pagal naująją teisėtumo užtikrinimo sistemą, kuri remiasi dabartine medienos priežiūros grandine ir ją plečia. Liberija taip pat bendradarbiaus su nepriklausomu auditoriumi, kuris reguliariai teiks viešas ataskaitas apie sistemos veiksmingumą. Pilietinė visuomenė taip pat stebės, kaip įgyvendinamas SPS, dalysis išvadomis su vyriausybe, suinteresuotais nacionaliniais subjektais ir už priežiūrą atsakingu Jungtiniu įgyvendinimo komitetu.Susitarimas taikomas ne tik Reglamento (EB) Nr. 2173/2005 dėl FLEGT licencijavimo schemos II priede išvardytiems produktams. Jis taikomas visiems eksportuojamiems medienos produktams, pavyzdžiui, medžio drožlėms – šalutiniam pagal koncesijos sutartį komerciniam ūkininkavimui naudojamų teritorijų produktui. Liberija įsipareigoja sukurti sistemą, kuria Sąjungai būtų suteikta garantija, kad visi iš šios šalies gaunami medienos produktai pagaminti teisėtai – tai turėtų teigiamai bei tvariai prisidėti prie Liberijos augimo.Susitarime numatoma importo kontrolė prie Sąjungos sienų, kaip nustatyta Reglamente (EB) Nr. 2173/2005 dėl FLEGT licencijavimo schemos ir Reglamente (EB) Nr. 1024/2008, kuriame išdėstomos išsamios jo įgyvendinimo priemonės. Susitarime aprašoma Liberijos FLEGT licencija, kurios forma atitinka pirmiau minėtame įgyvendinimo reglamente nustatytą formą. FLEGT licencijos bus išduodamos medienos ekspertui į kitas tarptautines rinkas. Siekiant atskirti į ES vežamus medienos produktus, bus įvesta ES skirta numeravimo sistema.Susitarimu įsteigiamas Jungtinis įgyvendinimo komitetas – FLEGT licencijavimo schemos srities dialogo ir bendradarbiavimo su Sąjunga mechanizmas. Taip pat nustatomi suinteresuotųjų šalių dalyvavimo, socialinės apsaugos, atskaitomybės ir skaidrumo, įgyvendinimo stebėjimo ir Susitarimo įgyvendinimo ataskaitų rengimo principai.Susitarime nustatomas jo įsigaliojimo ir licencijavimo schemos įgyvendinimo tvarkaraštis ir procedūros. Kadangi Liberija planuoja peržiūrėti ir papildyti sektoriaus taisykles, sustiprinti savo reguliavimo ir informacijos valdymo sistemą, patobulinti tiekimo grandinės kontrolę siekiant kontroliuoti perdirbimo įrenginius, ir sukurti nepriklausomą teisinės atitikties tikrinimo sistemą, prireiks kelerių metų naujoms sistemoms sukurti ir išbandyti ir vyriausybės, pilietinės visuomenės ir privačiojo sektoriaus gebėjimams suformuoti, siekiant atlikti numatytas užduotis. FLEGT licencijavimo schema turėtų pradėti reikiamai veikti iki 2014 m. Kol ES nepradėjo tvirtinti FLEGT licencijų, licencijų schema bus vertinama pagal Susitarime nustatytus kriterijus.2011/0161 (NLE)PasiūlymasTARYBOS SPRENDIMASdėl Europos Sąjungos ir Liberijos Respublikos savanoriškos partnerystės susitarimo dėl miškų teisės aktų vykdymo, miškų valdymo ir prekybos į Europos Sąjungą importuojama mediena pasirašymo Sąjungos varduEUROPOS SĄJUNGOS TARYBA,atsižvelgdama į Europos Sąjungos sutartį,atsižvelgdama į Sutartį dėl Europos Sąjungos veikimo, ypač į jos 207 straipsnio 3 dalies pirmą pastraipą kartu su 218 straipsnio 5 dalimi,atsižvelgdama į Europos Komisijos pasiūlymą,kadangi:(1) 2003 m. gegužės mėn. Europos Komisija priėmė komunikatą Europos Parlamentui ir Tarybai „Miškų teisės aktų vykdymas, miškų valdymas ir prekyba mediena (FLEGT). Europos Sąjungos veiksmų plano pasiūlymas“[5], kuriame ragino imtis priemonių kovoti su neteisėtu miškų kirtimu sudarant savanoriškus partnerystės susitarimus su medieną gaminančiomis šalimis. 2003 m. spalio mėn. Taryba priėmė išvadas[6] dėl veiksmų plano, o 2005 m. liepos 11 d. Europos Parlamentas priėmė šiuo klausimu rezoliuciją[7].(2) 2005 m. gruodžio 5 d. Taryba įgaliojo Komisiją pradėti derybas dėl partnerystės susitarimų siekiant įgyvendinti ES miškų teisės aktų vykdymo, miškų valdymo ir prekybos mediena veiksmų planą.(3) 2005 m. gruodžio 20 d. Taryba priėmė Reglamentą (EB) Nr. 2173/2005[8] dėl FLEGT licencijavimo schemos medienos importui į Sąjungą iš šalių, su kuriomis Sąjunga sudarė savanoriškus partnerystės susitarimus, sukūrimo.(4) Derybos su Liberijos Respublika baigtos, ir 2011 m. gegužės 9 d. parafuotas Europos Sąjungos ir Liberijos Respublikos savanoriškas partnerystės susitarimas dėl miškų teisės aktų vykdymo, miškų valdymo ir prekybos į Europos Sąjungą importuojama mediena (toliau – Susitarimas).(5) Atsižvelgiant į tai, kad jis gali būti sudarytas, Susitarimas turėtų būti pasirašytas,PRIĖMĖ ŠĮ SPRENDIMĄ:1 straipsnisAtsižvelgiant į tai, kad jis gali būti sudarytas, Sąjungos vardu įgaliojama pasirašyti Europos Sąjungos ir Liberijos Respublikos savanorišką partnerystės susitarimą dėl miškų teisės aktų vykdymo, miškų valdymo ir prekybos į Europos Sąjungą importuojama mediena[9].2 straipsnisTarybos pirmininkas įgaliojamas paskirti asmenį (-is), turintį (-čius) teisę Sąjungos vardu pasirašyti Susitarimą.3 straipsnisŠis sprendimas įsigalioja jo priėmimo dieną.Priimta Briuselyje […]Tarybos varduPirmininkas […] [1] COM(2003) 251.[2] OL C 268, 2003 11 7, p. 1.[3] OL L 347, 2005 12 30, p. 1.[4] Tarybos riboto naudojimo dokumentas Nr. 15102/05.[5] COM(2003) 251.[6] OL C 268, 2003 11 7, p. 1.[7] OL C 157 E, 2006 7 6, p. 482.[8] OL L 347, 2005 12 30, p. 1.[9] Susitarimo tekstas bus paskelbtas kartu su sprendimu dėl jo sudarymo.